CELEX: 62012CA0077
Language: sk
Date: 2013-10-24 00:00:00
Title: Vec C-77/12 P: Rozsudok Súdneho dvora (druhá komora) z  24. októbra 2013 — Deutsche Post AG/Európska komisia, UPS Europe NV/SA, UPS Deutschland Inc. & Co. OHG (Odvolanie — Štátna pomoc — Rozhodnutie Komisie o začatí konania podľa článku 88 ods. 2 ES — Žaloba o neplatnosť — Akty, ktoré možno napadnúť žalobou o neplatnosť — Akty, ktoré majú mať záväzné právne účinky — Skoršie rozhodnutie o začatí konania, ktoré sa týka rovnakých opatrení)

14.12.2013   
            
            
               SK
            
            
               Úradný vestník Európskej únie
            
            
               C 367/6
            
         Rozsudok Súdneho dvora (druhá komora) z 24. októbra 2013 — Deutsche Post AG/Európska komisia, UPS Europe NV/SA, UPS Deutschland Inc. & Co. OHG
   (Vec C-77/12 P) (1)
   
   (Odvolanie - Štátna pomoc - Rozhodnutie Komisie o začatí konania podľa článku 88 ods. 2 ES - Žaloba o neplatnosť - Akty, ktoré možno napadnúť žalobou o neplatnosť - Akty, ktoré majú mať záväzné právne účinky - Skoršie rozhodnutie o začatí konania, ktoré sa týka rovnakých opatrení)
   2013/C 367/08
   Jazyk konania: nemčina
   
      Účastníci konania
   
   
      Odvolateľka: Deutsche Post AG (v zastúpení: J. Sedemund a T. Lübbig, Rechtsanwälte)
   
      Ďalší účastníci konania: Európska komisia (v zastúpení: B. Martenczuk a T. Maxian Rusche, splnomocnení zástupcovia), UPS Europe NV/SA, UPS Deutschland Inc. & Co. OHG (v zastúpení: T. Ottervanger a E. Henny, advocaten)
   
      Predmet veci
   
   Odvolanie podané proti rozsudku Všeobecného súdu (ôsma komora) z 8. decembra 2011, Deutsche Post/Komisia (T-421/07), ktorým Všeobecný súd odmietol ako neprípustnú žalobu žalobkyne smerujúcu k zrušeniu rozhodnutia Komisie z 12. septembra 2007 o začatí konania podľa článku 88 ods. 2 ES, pokiaľ ide o štátnu pomoc poskytnutú Spolkovou republikou Nemecko v prospech Deutsche Post AG [pomoc C-36/07 (ex NN 25/07)] — Porušenie článku 263 štvrtého odseku ZFEÚ a práva na účinnú súdnu ochranu — Nesprávny výklad práva na riadnu správu vecí verejných, ako aj zásad legitímnej dôvery a právnej istoty — Nedostatočné odôvodnenie rozsudku Všeobecného súdu
   
      Výrok rozsudku
   
   
               1.
            
            
               Rozsudok Všeobecného súdu Európskej únie z 8. decembra 2011, Deutsche Post/Komisia (T-421/07), sa zrušuje.
            
         
               2.
            
            
               Vec sa vracia Všeobecnému súdu Európskej únie.
            
         
               3.
            
            
               O trovách konania sa rozhodne neskôr.
            
         
      (1)  Ú. v. EÚ C 118, 21.4.2012.